**ZÁPISNICA**

**z rokovania Obecného zastupiteľstva obce Šrobárová, konaného na základe zo dňa 18.02.2022**

Prítomní: podľa prezenčnej listiny, ktorá je prílohou tejto zápisnice:

Mgr. Beáta Babišová

Mgr. Ján Šušoliak

Ing. Daniel Ďuriš

Miroslav Gažo

Ing. Ján Cabadaj

**Program zasadnutia**:

1. Otvorenie zasadnutia
2. Určenie zapisovateľa a overovateľov zápisnice
3. Kontrola plnenia uznesenia
4. Vyhodnotenie hospodárenia za IV. štvrťrok 2021
5. Záverečný účet obce za rok 2021
6. Stanovisko hlavného kontrolóra k záverečnému účtu za rok 2021
7. Správa obecného kontrolóra
8. Inventarizácia majetku obce a návrh na vyradenie majetku
9. Rôzne:

* zápisy do kroniky rok 2020, 2021 – VZN o kronike obce
* Jaroslav Zahradník – oznámenie o hospodárení v obecných lesoch
* žiadosť o prenájom obecnej pôdy

10. Diskusia

11. Návrh na uznesenia a záver

Zapisovateľka: Alžbeta Naňová

Overovatelia:   Mgr. Beáta Babišová

Miroslav Gažo

**Prejednávané body programu:**

1. **Otvorenie a program zasadnutia**

Rokovanie zasadnutia otvorila pani starostka Anna Šušoliaková, privítala  prítomných a  predniesla program rokovania. Program rokovania bol prijatý bez zmien.

Za: 5

Proti: 0

Zdržal sa: 0

1. **Určenie zapisovateľa a overovateľov zápisnice**

Za zapisovateľku zápisnice p. starostka určila pani Alžbetu Naňovú. Overovatelia zápisnice boli Mgr. Beáta Babišová a Miroslav Gažo.

Za: 5

Proti: 0

Zdržal sa: 0

1. **Kontrola plnenia uznesení zo zasadnutia OZ konaného dňa 26.11.2021**

Pani starostka previedla kontrolu plnenia uznesení zo dňa 26.11.2021 a konštatuje, že uznesenia sú splnené.

Za: 5

Proti:0

Zdržal sa:0

1. **Vyhodnotenie hospodárenia za IV. štvrťrok 2021**

Vyhodnotenie hospodárenia za IV. štvrťrok 2021 a úpravu rozpočtu k 31.12.2021 previedla p. Alžbeta Naňová účtovníčka obce. Vyhodnotenie hospodárenia a úprava rozpočtu za rok 2021 je prílohou tejto zápisnice. Poslanci OZ poskytnuté informácie vzali na vedomie a schválili hospodárenie a úpravu rozpočtu obce k 31.12.2021.

Za: 5

Proti:0

Zdržal sa:0

**5. Záverečný účet obec za rok 2021**

Záverečný účet za rok 2021 previedla p. Alžbeta Naňová účtovníčka obce. Poslanci OZ nemali žiadne pripomienky. Prebytok hospodárenia pri záverečnom účte obec prevedie do rezervného fondu. Záverečný účet obce za rok 2021 je prílohou tejto zápisnice.

Poslanci OZ schválili celoročné hospodárenie a záverečný účet obce za rok 2021 bez výhrad.

Za: 5

Proti:0

Zdržal sa:0

**6. Stanovisko hlavného kontrolóra k záverečnému účtu za rok 2021**

Hlavný kontrolór obce JUDr. Imrich Koči predniesol stanovisko k záverečnému účtu obce Šrobárová za rok 2021. Poslanci OZ berú na vedomie stanovisko hlavného kontrolóra. Stanovisko je prílohou tejto zápisnice.

Za: 5

Proti:0

Zdržal sa:0

**7. Informácia z vykonanej kontroly hlavného kontrolóra**

Hlavný kontrolór obce Šrobárová JUDr. Imrich Koči oboznámil poslancov OZ s vykonanou kontrolou dňa 07.02.2022. V zázname z konštatoval, že pri kontrole v účtovníctve a v hospodárení obce neboli zistené a nájdené žiadne nedostatky.

Záznam z kontroly tvorí prílohu tejto zápisnice. Poslanci OZ uvedené informácie vzali na vedomie.

Za: 5

Proti:0

Zdržal sa:0

**8. Inventarizácia majetku obce**

Pani starostka predložila poslancom OZ zápisnicu z inventarizácie majetku obce k 31.12.2021. Príkazným listom starostu zo dňa 01.12.2021 bolo nariadené vykonať inventarizáciu majetku a záväzkov a rozdielov majetku a záväzkov 31.12.2021. Počas fyzickej inventúry podali jednotlivé inventarizačné komisie súpis majetku. Poslanci OZ berú na vedomie zápisnicu z inventarizácie majetku. Predložený bol aj zoznam majetku na vyradenie za rok 2021. Návrh na vyradenie majetku bol schválený poslancami OZ. Zápisnica z inventarizácie majetku obce k 31.12.2021 a návrh majetku na vyradenie za rok 2021 sú prílohou tejto zápisnice.

Za: 5

Proti:0

Zdržal sa:0

**9. Rôzne:**

**1. VZN o kronike obce** - pani starostka obce predložila VZN o kronike obce Šrobárová. Poslanci OZ predložené VZN o kronike obce schválili. VZN je prílohou tejto zápisnice. Pri tomto bode jednania pani starostka oboznámila poslancov o predložení zápisov kronikára obce Ing. Daniela Ďuriša do kroniky obce za roky 2020, 2021. Kronikár obce doručí zápisy poslancom OZ na prečítanie a na ďalšom zasadnutí budú zápisy podané na schválenie do OZ.

**2. Jaroslav Zahradník – oznámenie o hospodárení v obecných lesoch –** Pani

starostka predložila poslancom OZ oznámenie o hospodárení v obecných lesoch. Poslanci hospodárení vzali na vedomie. Oznámenie je prílohou tejto zápisnice.

**3. Obecné pozemky** – Pani starostka oboznámila poslancov OZ o potrebe uzatvorenia novej nájomnej zmluvy na obecné pozemky s firmou BOMINA s.r.o. po zániku nájomnej zmluvy s firmou Poľnotech spol. s.r.o. Poslanci OZ schválili uzatvoriť novú nájomnú zmluvu s firmou BOMINA s.r.o.

**4. Žiadosť o prenájom obecnej pôdy** – pani starostka prečítala žiadosť p. Jána Gereho o prenájom obecnej pôdy. Poslanci žiadosť schválili, s tým že uzatvorenie nájomnej zmluvy bude vykonané po zverejnení obvyklej výšky nájomného za rok 2021 určeného na základe ustanovení §1 ods. 3 zákona č. 504/2003 Z.z. o nájme poľnohospodárskych pozemkov, podľa § 5 Vyhlášky Ministerstva pôdohospodárstva a rozvoja vidieka SR č. 172/2018 Z.z.. Žiadosť je prílohou tejto zápisnice.

Za: 5

Proti:0

Zdržal sa:0

**5. Zabezpečenie prípadnej budúcej pohľadávky ,,Vybudovanie obecnej kompostárne v obci Šrobárová“**

Pani starostka oboznámila poslancov OZ zabezpečenie budúcej pohľadávky bude formou blankozmenky:

V súlade so Zmluvou o poskytnutí nenávratného finančného príspevku č. **OPKZP-PO1-SC111-2017-32/37** (ďalej len Zmluva o poskytnutí NFP) a článkom 13 ods.1 „Zabezpečenie pohľadávky a poistenie majetku“, Prílohy č.1 Zmluvy o poskytnutí NFP-Všeobecné zmluvné podmienky k Zmluve o poskytnutí nenávratného finančného príspevku, zabezpečenie prípadnej budúcej pohľadávky Poskytovateľa zo Zmluvy o poskytnutí NFP vo forme vlastnej blankozmenky pre Poskytovateľa: Ministerstvo životného prostredia SR, Námestie Ľ. Štúra 1, 812 35 Bratislava, IČO:42 181 810 (ďalej len Poskytovateľ) v zastúpení Slovenská agentúra životného prostredia, Tajovského 28, 975 090 Banská Bystrica, IČO: 00 626 031, poštová adresa: Slovenská agentúra životného prostredia, sekcia fondov EÚ, Karloveská 2, 841 04 Bratislava4, pre projekt s názvom: „Vybudovanie obecnej kompostárne v obci Šrobárová“, kód projektu ITMS2014+: 310011AFK9.

**10. Diskusia**

Diskusia prebiehala počas jednotlivých bodov programu.

**11. Návrh na uznesenie**

Zapisovateľka  prečítala návrh na uznesenia zo zasadnutia OZ, ktoré poslanci jednohlasne schválili.

Hlasovanie:

Za: 5

Proti:0

Zdržal sa: 0

Pani starostka sa poďakovala prítomným za účasť a ukončila rokovanie OZ.

V Šrobárovej, dňa 22.02.2022

.......................................

Anna Šušoliaková

starostka obce

Zapisovateľka:     Overovatelia:

Alžbeta Naňová …............................ Mgr. Beáta Babišová .......................................

Miroslav Gažo .......................................